באליפות ישראל (בריכת 25 מטר) שנערכה בדצמבר אותה שנה זכה שלזינגר ב-3 מדליות, 1 זהב ו-2 כסף. מדליית זהב, במשחה ל-50 מטר חופשי בשיא אישי חדש של 21.87 שניות, לפני מירון חרותי ממכבי חיפה (21.98 שניות) וזיו קלונטרוב (22.13 שניות). מדליות כסף, במשחה ל-50 מטר פרפר בתוצאה של 23.23 שניות, אחרי גיא ברנע (23.21 שניות) ולפני מירון חרותי (23.45 שניות) ובמשחה ל-100 מטר פרפר בתוצאה של 52.10 שניות, אחרי ברנע (51.75 שניות) ולפני איתי גורביץ' מהפועל ירושלים (53.02 שניות).
באליפות אירופה נערכה בלונדון, בירת הממלכה המאוחדת, במאי 2016 סיים שלזינגר במקום 24 במשחה ל-50 מטר פרפר בתוצאה של 24.52 שניות, במקום 36 במשחה ל-100 מטר פרפר בתוצאה של 53.96 שניות ובמקום 42 במשחה ל-50 מטר חופשי בתוצאה של 23.23 שניות.
באליפות ישראל בשחייה שנערכה ביולי אותה שנה זכה שלזינגר במדליית זהב, במשחה ל-100 מטר פרפר בתוצאה של 52.75 שניות. מדליית ארד, במשחה ל-50 מטר חופשי בשיא אישי חדש של 22.76 שניות, אחרי אור סבטייה (22.54 שניות) ומירון חרותי (22.66 שניות).
שיאן ישראל (בריכת 25 מטר).
באליפות ישראל (בריכת 25 מטר) שנערכה בדצמבר אותה שנה זכה שלזינגר ב-4 מדליות, 3 זהב ו-1 כסף והיה לשחיין המצטיין באליפות. מדליות זהב, במשחה ל-50 מטר פרפר בשיא ישראלי חדש של 23.02 שניות, לפני ויקטור בלחסן ממכבי נהריה (24.29 שניות) ונדב אהרונסון חברו לאגודה (24.39 שניות). כבר בשלב המוקדמות הוא קבע שיא ישראלי חדש של 23.03 שניות, שיפור לשיא בן השנה של גיא ברנע (23.21 שניות), במשחה ל-100 מטר פרפר בשיא ישראלי חדש של 51.35 שניות, שיפור במאית השנייה לשיא בן השנה של גיא ברנע לפני אלון שמי מהפעול עירוני הוד השרון (52.94 שניות) ולירן קונובלוב מהפועל ירושלים (53.48 שניות) ובמשחה ל-50 מטר חופשי בתוצאה של 21.84 שניות, לפני אור סבטייה (22.19 שניות) ומארק שפרקין (22.52 שניות), שניהם מהפועל ירושלים. מדליית כסף, במשחה ל-100 מטר חופשי בתוצאה של 48.46 שניות, אחרי לירן קונובלוב (48.31 שניות) ולפני זיו קלונטרוב (48.56 שניות).
בתחרות סיום העונה (בריכת 25 מטר) שנערכה בווינגייט באוגוסט 2020 קבע שלזינגר במשחה ל-50 מטר פרפר שיא ישראלי חדש של 22.77 שניות, שיפור לשיא בן השנה של מירון חרותי (22.86 שניות).
910-919 לפנה&quot;ס
שימו לב: ערך זה מכיל אירועים מן השנים 919 - 910 לפני הספירה
דלטון (ג'ורג'יה)
דלטון (באנגלית: Dalton) היא עיר המהווה את מושב מחוז ויטפילד שבמדינת ג'ורג'יה שבארצות הברית. העיר שוכנת במרחק קצר מהכביש הבין-מדינתי 75 למרגלות רכס ההרים הכחולים (Blue Ridge Mountains) שבצפון-מערב ג'ורג'יה והיא לאחר רום היא השנייה בגודלה בחלק זה של המדינה.
בדלטון פועלים רבים ממפעלי ייצור השטיחים שבארצות הברית. היא מהווה בית לפעילויות אומנות ותרבות תוססים, למבנים היסטוריים רבים ולאתרי מלחמת האזרחים. בעיר ניצב מרכז הסחר והכנסים של צפון-מערב ג'ורג'יה, שבה שוכן היכל התהילה של מאמני הספורט של ג'ורג'יה ומתקיימים בו אירועים במשך כל השנה.
מיוני 2011 ועד יוני 2012, כאשר מפעלי שטיחים שהעסיקו אלפי עובדים בעיר, עברו תהליכים של ארגון מחדש, צמצום פעילות, ירידה בייצור וסגירה, איבדו 4,600 מתושבי העיר את מקור פרנסתם ועל פי נתוני מחלקת העבודה של ארצות הברית דלטון היא העיר שחוותה אז את היקף הפיטורין הגרוע ביותר בארצות הברית. בהמשך התאושש שוק העבודה המקומי כאשר שיעור האבטלה במטרופולין של דלטון ירד ל-5.5% במאי 2016, שכן קצב יצירת מקומות העבודה החדשים עלה על שיעור הפיטורין.
היסטוריה.
שבטי המוסקוגי ואחרים ישבו באזור עד לאמצע המאה ה-18, כאשר שבטי הצ'רוקי דחקו אותם מערבה ודרומה. הצ'רוקים כינו את ההרים שבצפון ג'ורג'יה "האדמה המכושפת" עד אשר הם אולצו לעקור משם ב-1838 במסע טרגי שידוע כיום בכינוי "נתיב הדמעות".
כאשר עזבו את האזור אחרוני הצ'רוקים, הייתה כבר מסילת הברזל בעבודות הקמה. הייתה זו מסילת המערב והאטלנטי (W&amp;A) שחיברה את עמק נהר הטנסי עם מסילת ג'ורג'יה שהייתה אז גם בהקמה. ב-1847 הוגדר כל השטח ברדיוס של מייל אחד סביב לתחנת הרכבת ששכנה במרכז העיר כשטח העירוני. החלק האחרון של קטע מסילת הברזל העיקרי הושלם ב-1850 בטנל היל שבמחוז ויטפילד. מסילת ברזל שנייה, מסילת מזרח טנסי וג'ורג'יה, הושלמה ב-1852.
דלטון קרויה על שמו של הגנרל טריסטרם דלטון, שהיה חבר בסנאט ארצות הברית מטעם מדינת מסצ'וסטס.
מלחמת האזרחים.
האירוע הראשון שהתרחש בדלטון במהלך מלחמת האזרחים האמריקנית היה "מרדף הקטרים הגדול" (Great Locomotive Chase) ב-12 באפריל 1862. יותר משנה לאחר מכן, ב-19-20 בספטמבר 1863, התחולל קרב בין כוחות גדולים של האיחוד ושל הקונפדרציה כמה ק"מ מערבית לדלטון, בצ'יקמוגה ומאוחר יותר בצ'טנוגה. המלחמה הגיעה למחוז ויטפילד באביב 1864, בפרוץ מערכת אטלנטה. קרב דלטון הראשון התנהל ב-7 במאי אותה שנה והסתיים כאשר ב-12 במאי השלים הגנרל ג'וזף א' ג'ונסטון את נסיגתו מהעיר. ב-14-15 באוגוסט אותה שנה התנהל קרב דלטון השני. במערכה של גנרל צבא הקונפדרציה, ג'ון בל הוד בטנסי, תקפו כוחות הפרשים של ג'וזף ווילר את מעוז האיחוד בטילטון לפני שעברו דרך דלטון ופניהם מערבה.
תעשיית השטיחים.
דלטון קרויה לעיתים בשם "ברית שטיחים של העולם" והיא משכנת בתוכה יותר מ-150 מפעלים לייצור שטיחים. התעשייה מעסיקה יותר מ-30,000 עובדים במחוז ויטפילד. יותר מ-90% של השטיחים בעולם מיוצרים כיום בשטח של 100 ק"מ סביב לעיר.
חבובה כבירה
חבובה כבירה (תל קַנַס, Tell Qanas) הוא שמה הערבי של התיישבות מתקופת ארד קדום 2 הפרהיסטורית, בצפון סוריה של היום, במחוז חלב, בצד הסורי של נהר פרת. היישוב השתייך לעיר המדינה אורוכ בדרום מסופוטמיה, במרחק של כ-1,300 ק"מ מעיר האם. חבובה כבירה נוסדה במחצית תקופת אורוכ , בין 4000-3100 לפנה"ס, וממנה למדים על תהליך העיור וההתרחבות של ממלכת ארך באותה התקופה.
היסטוריה.
חבובה כבירה נבנתה ב-3500 לפנה"ס לערך על גבי מישור. העיר הייתה בעלת חומות ביצור חזקות. האתר ניטש על ידי מיישביו לאחר מספר דורות, וכנראה מעולם לא אוכלס מחדש. גודלו של האתר הוא 180 דונם לערך. השטח מוקם החומה גודלו כ-100 דונם.
ניתוח המבנה האורבני של האתר והתפתחותו מראה, שהאתר תוכנן וחולק לגושים וחלקות על פי משפחות, וכך נוצרו יחידות משפחתיות מורחבות. דרך מרכזית סלולה חצתה את האתר, כשמשני צידיו היו רחובות משניים, בעלי מערכת ניקוז, ביצורים ושערים ומבני ציבור. נבנו גם הרחבות מחוץ לשטח המבוצר. מבנה השלטון באתר היה מבוסס כנראה על מועצה של נציגי המשפחות או בתי אב שגרו באתר.
בנוסף לאתר זה, היו לאורוכ מספר אתרים נוספים שהיו שלוחות שלה, ביניהן ארסלן טפה , שכבה VIA, הסק הויוק (Hassek Höyük) שכבה V. אתר Jebel/Djebel Aruda (ליד  בסוריה), אתר Tepecik, בטורקיה של היום, שכבה III ואתר גודין טפה באיראן.
&lt;mapframe latitude="36.92" longitude="42.23" zoom="4" width="400" height="300" align="center"&gt;
"type": "FeatureCollection",
"features": [
"type": "Feature", "properties": { "title": "ארסלן טפה" },
"type": "Feature",
"type": "Feature", "properties": { "title": "Godin Tepe" },
"type": "Feature",
"type": "Feature", "properties": { "title": "Tell es-Sweyhat" },
"type": "Feature",
"properties": { "title": "חבובה כבירה", "marker-color": "0050d0" },
&lt;/mapframe&gt;
ארכאולוגיה.
האתר נחפר במשך תשע עונות מ-1969 ועד 1975, על ידי משלחת של החברה המזרחית הגרמנית , בניהולם של הארכאולוגים ארנסט היינריך (Ernst Heinrich) ואוה סטרומנגר (Eva Strommenger). החפירות נערכו במסגרת חפירות הצלה לקראת הקמת סכר טבקה על נהר פרת.
עונת 1971/1972 בלה ליגה
עונת 1971/1972 הייתה העונה ה-41 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1971 והסתיימה ב-14 במאי 1972.
לראשונה הליגה כללה 18 קבוצות. קבוצות שזכו במקום 15–17 יעברו בסוף העונה לליגת משנה.
מליגת המשנה עלו ריאל בטיס, בורגוס, קורדובה, ודפורטיבו לה קורוניה.
ריאל מדריד זכתה בתואר וזאת בפעם ה-15 בתולדות המועדון.
קורדובה, סבאדל וסביליה ירדו לליגת משנה בסוף העונה.
כדורגלנים מצטיינים.
"פרס פיצ'צ'י" למלך השערים של העונה הוענק לאנריקה פורטה מגרנדה שכבש 17 שערים ב-30 משחקים.
"פרס זאמורה" לשוער הטוב ביותר הוענק לחואן אנטוניו דגוסטו ממאלגה שספג 28 שערים ב-17 משחקים.
פסאודוספירה
פסאודוספירה הוא מונח בגאומטריה לתיאור מגוון משטחים עם עקמומיות גאוס שלילית קבועה, כלומר דמויי "אוכף" בכל מקום. הפסאודוספירה זכתה לשמה משום שהיא ממלאה בגאומטריה ההיפרבולית תפקיד דומה לזה שממלא הכדור בגאומטריה אליפטית (לכדור יש עקמומיות גאוס חיובית קבועה).
הפסאודוספירה התאורטית.
במובן הכללי ביותר שלה, הפסאודוספירה עם רדיוס R הוא כל משטח עם עקמומיות גאוס formula_1, באנלוגיה לכדור עם רדיוס R, שהוא משטח עם עקמומיות
formula_2. המונח נטבע על ידי אוגניו בלטרמי במאמרו מ-1868 על מודלים של גאומטריה היפרבולית.
טרקטריקויד.
המונח "פסאודוספירה" מתייחס למשטח מסוים שנקרא טרקטריקויד: שנוצר על ידי סיבוב עקום הטרקטריקס מסביב לאסימפטוטה שלו. כדוגמה, חצי הפסאודוספירה (עם רדיוס 1) הוא משטח סיבוב שניתן להצגה פרמטרית באופן הבא:
formula_3
זהו משטח עם עקמומיות גאוס שלילית קבועה ולכן הוא איזומטרי מקומית למישור ההיפרבולי.
נמל התעופה הבין-לאומי ולדיווסטוק